**ESBORRANY – DOCUMENT DE TREBALL DECLARACIO DE VIC 26-02-2014**

**SALUT**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| La ciutat de Vic disposa d’infraestructures i personal que atenen la ciutadania en tots els àmbits del procés de salut-malaltia i en tots els nivells des que neixen fins que es moren. Tot i que l’atenció està garantida, a nivell social la discriminació es dóna a vegades en persones amb VIH, alcoholisme, malalties infeccioses, addiccions.....La salut és un estat de complet benestar físic , mental i social de l’individu i de la col·lectivitat i no solament l’absència de malaltia.La **salut mental** es defineix com un estat de benestar en el qual l’individu és conscient de les seves pròpies capacitats, pot afrontar les tensions normals de la vida, pot treballar de forma productiva i fructífera i és capaç de fer una contribució a la societat.La **salut pública** és tota activitat encaminada a prevenir la malaltia, conservar i millorar la salut de la població, prolongar la vida i promoure la salut mental i física a través dels esforços organitzats per la comunitat. | Gaudir del grau màxim de salut és un dels **drets fonamentals** de tot ésser humà.A Catalunya el **Departament de Salut** elabora les polítiques i la planificació de la Salut i el Servei Català de Salut (CatSalut) té la missió de garantir que els serveis de cobertura pública arribin efectivament i amb qualitat a la població. Creació d’un **Pla Municipal de Salut** ha d’aconseguir vetllar per la salut de tota la ciutadania de Vic alhora que per millorar la qualitat de vida de les persones malaltes.  | Vic vol esdevenir municipi pioner pel que respecta a les **polítiques de salut pública**, per la qual cosa, es prioritzarà l’elaboració, redacció, aprovació, aplicació i seguiment del Pla Municipal de Salut. Aquest Pla s’ha d’elaborar amb l’ajuda de la participació ciutadana.El Pla Municipal de Salut, haurà de preveure la creació de **la Xarxa Municipal de Salut** que vetlli per el treball transversal entre tots els agents que treballen en aquest àmbit i que hi poden estar implicats.Recolzar i reconèixer el **treball dels professionals** de l’àmbit de la salut, promovent i vetllant per al seu bon desenvolupament professional, mantenint l’alta qualitat dels serveis que ofereixen sense veure’s reduïdes les seves condicions laborals.  |

**PERSONES AMB DISCAPACITAT O MALALTIA MENTAL**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| Fa relativament poc temps que les persones amb discapacitats o malaltia mental són visibles en la nostra societat. La pressió de les pròpies famílies i de les entitats que han anat treballant perquè **la discapacitat o la malaltia mental no sigui un factor d’exclusió** sinó tot el contrari, un enriquiment cap a la societat i una normalització en la vida de la persona amb discapacitat o malaltia mental i de la seva famíliaDiscapacitat és un terme general que engloba les deficiències, les limitacions de l’activitat i les restriccions de la participació.Les deficiències són problemes que afecten a una estructura o funció corporal, les limitacions de l’activitat són dificultats per executar accions o tasques i les restriccions de la participació són problemes per participar en situacions vitals.La situació de discapacitat pot esdevenir a causa de deficiències o limitacions físiques, sensorials, intel·lectuals o malaltia mental. Conseqüentment, la discapacitat o malaltia mental són fenòmens complexos que reflecteixen una interacció entre les característiques de l’organisme humà i les característiques de la societat en la què viu. | En l’actualitat encara ens queda molta feina per fer, tant en la vida social com la laboral, la del lleure, etc... Catalunya, i concretament Osona, ha estat sempre pionera en la gestió dels serveis per a les persones amb discapacitat o malaltia mental creant **serveis específics** per a cada discapacitat i també per a cada realitat.No perdre el **model actual de gestió pioner** en tot l’estat espanyol i que actualment està en perill a causa de les retallades sistemàtiques de les pròpies ajudes a les persones amb discapacitat o malaltia mental i a les seves famílies i cuidadors, i a les entitats del tercer sector que treballen en aquests àmbits.Garantir la **continuïtat de les entitats** que ja disposa la ciutat, que vetllen i treballen per a la millora de la qualitat de vida de les persones amb discapacitat o malaltia mental i de les seves famílies: ADFO, Associació Sant Tomàs - PARMO, ONCE, AFMMO, Centre Mèdic Psicopedagògic, Crall i d’altres | Crear un **Pla d’Accessibilitat de Vic** que doni a conèixer la situació de la ciutat pel que fa a barreres urbanístiques, barreres en l’edificació i barreres de comunicació, establir les prioritats d’actuació i creant un observatori per detectar deficiències i definir prioritats en l’àmbit de l’accessibilitat.Crear una **Xarxa** amb tots els àmbits, entre l’ajuntament de Vic i les entitats del tercer sector que treballen amb persones amb discapacitat o malaltia mental..Garantir el **transport públic gratuït i adaptat** per a les persones amb discapacitat o malaltia mental.Complir i fer complir de la **LISMI** a les administracions públiques i a les empreses de Vic, en el marc d’una cultura empresarial i de responsabilitat social així com introduir les clàusules socials en els contractes públics.Potenciar **l’esport adaptat** a les diferents discapacitats.Promoure la **formació del voluntariat** per poder atendre en tots els àmbits de la discapacitat.Adaptar **l’entorn web** pensant en les persones amb discapacitatAssegurar el bon ús dels **espais d’aparcament** adaptats i establir un sistema de revisió les targetes d’aparcament per a persones amb discapacitat o malaltia mental. |

**IMMIGRACIÓ**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| La ciutat de Vic, com la resta de ciutats del país, ha rebut un nombre considerable de persones que han vingut d’arreu del món. Només en 20 anys han arribat un **25% de persones dels cinc continents** amb llengües, costums i maneres de fer molt diferents a la que han trobat en arribar a la nostra ciutat, atrets per les possibilitats econòmiques, d’accés al treball, educació i salut.Per poder entendre els fluxos migratoris del tombant del segle XX i inicis del segle XXI, és determinant la combinació entre un **creixement econòmic i un descens continuat de les taxes de natalitat** en el període 1977-1997 i una necessitat creixent de serveis d’atenció a la llar i de cura a les persones.Immigrant és aquella persona que **s’estableix temporalment o permanentment en un territor**i venint d’un altre generalment per motius econòmics, buscant una vida millor, poder progressar, trobar feina que els permeti viure dignament i poder ajudar als familiars que es queden al país d’origen. | Des d’un punt de vista qualitatiu, podem considerar que **una persona és immigrant** quan no té el reconeixement com a part de la societat on viu*.* Aquest reconeixement té tres dimensions:-En primer lloc, s’hauria d’acceptar una **dimensió material** basada en una redistribució de recursos en educació, sanitat i polítiques de renda mínima amb criteris de necessitat com fem amb la resta de col•lectius. -En segon lloc, en **l’àmbit personal** es fa necessari un reconeixement d’identitats culturals, lingüístiques i religioses, factors generadors de desigualtats a nivell individual perquè no dificultin l’accés, sobretot, al món laboral, a l’habitatge i a l’espai públic.-I finalment, en referència a **l’àmbit col•lectiu**, s’hauria d’intensificar un projecte comú de valors i creences compartides. Tot això s’ha materialitzat amb **un pacte de país per a la immigració** que ha de permetre que Catalunya pugui gestionar el fet migratori, mantenir la cohesió social i millorar els nivells del benestar del conjunt de la població catalana.La diversitat és un fet enriquidor, tots som diferents i les diferents percepcions i formes d’expressió individuals i col·lectives ens converteixen en ciutadans. Així doncs **parlem de ciutadans**, no d’autòctons i immigrants.Recolzar el Pacte Nacional per a la Immigració, promovent la materialització dels programes i accions que s’hi prioritzen. | Assegurar la **tranversalitat i la coordinació**, juntament amb el tercer sector, en tots els projectes socials.Prioritzar les **accions preventives** paral·lelament a les **correctives** en qualsevol programa en que hi estigui implicat el col·lectiu de nouvinguts.Destinar **recursos humans i materials** a les xarxes d’acollida, lingüística i d’estudi per millorar-ne la intervenció, el seguiment i l’acompanyament.Disposar de **diagnosi socials del municipi actualitzades** i fomentar els programes de formació i reciclatge de tècnics relacionats amb aquest àmbit.Coordinar les **polítiques d’ocupació** amb els sectors més vulnerables de la societat fomentant habilitats i competències laborals i itineraris formatius i d’inserció relacionats amb els sectors productius i amb l’autoocupació.Assegurar la **continuitat dels projectes** transversals, bàsicament orientats a la integració de les dones nouvingudes.Intervenir concretament amb les famílies nouvingudes regularitzades que per l’atur podrien perdre la seva condició de **ciutadans de ple dret.**Assegurar un percentatge equitatiu **de participació** de persones nouvingudes en tots aquells programes de promoció social i econòmica. |

**UTILITZACIÓ DE L’ESPAI PÚBLIC**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| Els projectes més rellevants realitzats en els últims anys a Vic s’han planificat comptant amb la **participació de la ciutadania**, aquest és el cas del Remei, les Rambles o el PAUM. Així mateix les ordenances de civisme i convivència es van concretar amb el debat i les propostes sorgides de la participació ciutadana. Els espais públics són els llocs col·lectius on qualsevol persona pot gaudir, circular i utilitzar lliurement amb respecte i civisme. Són llocs on s’hi donen diversos usos socials propis de la vida urbana amb dret a trobar-hi les condicions òptimes d’accessibilitat. Llocs dels quals tots i cadascú en som responsables; això comporta l’acompliment d’una normativa sobre la utilització fixada per l’Ajuntament a través de les ordenances municipals. | Consolidar**d’espais col·lectius** que poden facilitar la trobada i la relació i, possibiliten l’intercanvi on tothom s’hi sent acollit.Planificar i definir els espais públics amb la implicació de totes aquelles persones que hi viuen.Promoure les **polítiques de civisme actiu** a l’espai públic tenint present els aspectes culturals, relacionals i socials.  | Assegurar en els nous projectes d’intervenció a l’espai públic la **transversalitat i la participació** de la ciutadania.Aprofitar els esdeveniments a l’espai públic, que a vegadespoden generen conflictes, per fer **polítiques d’acollida:** salut, serveis socials, civisme....Paral·lelament a l’ordenança de civisme, elaborar un **Pla de civisme actiu**, per tal de implicar i, en última instància restringir els comportament incívics.Promoure la **ciutadania activa**, procurant donar la mateixa rellevància als processos sorgit des de la ciutadania i els que impulsa l’administració. |

**DIVERSITAT AFECTIVA - SEXUAL**

|  |  |  |
| --- | --- | --- |
| **INTRUDUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| La Diversitat sexual ha estat present des de l’existència de l’espècie humana, però no va ser fins el segle XIII que va esta penalitzada en el món occidental. El deteriorament de les bones relacions socials per la imposició d’estrictes normes, induïdes per la jerarquia de l’església Catòlica que, a fi i efecte de perseverar la reproducció de l’espècie humana va perseguir qualsevol tipus de relació que no fos purament reproductiva. El 5 d’agost de 1970, el règim franquista va promulgar la Llei de Perillositat i Rehabilitació Social que va substituir la Llei de “Vagos y Maleantes” que havia promulgat el Govern Espanyol el 1933, incloent i penalitzant la diversitat sexual. El 1975 diverses veus, entre elles el Front d’alliberament Gai de Catalunya, al costat d’altres grups i persones homosexuals i transsexuals van protagonitzar diverses accions i manifestacions de protesta fins que van aconseguir que el gener de 1979 es modifiqués aquesta llei i se’n despenalitzés la homosexualitat.L’any 2008 es va crear a Vic **l’Associació LGTB TALCOMSOM** amb l’objectiu de treballar per la igualtat i defensa dels drets inherents a les persones que conformen el nostre col·lectiu, a més de ser un punt d’informació imprescindible i resultar-ne un punt de trobada per la cohesió social.Quan parlem de diversitat sexual, ens referim a la relació que es manté, en conjunt, entre individus de l’espècie humana i l’objecte dels seus desitjos o relacions afectives i sexuals, així com la identitat sexual com a fet indiscutible de ser i sentir com a homes o dones, o l’expressió de gènere com a resultat de la masculinitat o la feminitat mostrada.*\*Identitat sexual: fa referència al ser i sentir-se home o dona**Expressió de gènere: és el resultat de la feminitat o masculinitat que mostra cadascú**Orientació sexual afectiva: és refereix a si una persona és o es considera heterosexual, homosexual o bisexual.**Homofòbia i transfòbia: fan referència a la discriminació o aversió cap a la persona homosexual o transsexual.* | La convivència lliure i oberta amb la resta de la societat sense que l’orientació afectiva-sexual ni la identitat sexual de les persones transsexuals resultin un impediment al desenvolupament de la pròpia personalitat.Gaudir dels mateixos **drets i llibertats** que la resta de la ciutadania a fi i efecte que la orientació afectiva-sexual, la identitat sexual o l’expressió de gènere no en resultin discriminats de forma negativa.**El respecte mutu** entre la ciutadania utilitzant un llenguatge i expressions que no resultin ofensives.El **dret a ser i existir** a l’empara de les diferents institucions compreses entre l’administració local i tots els àmbits; sanitari, laboral, jurídic, educatiu, social, etc.  | Declarar la ciutat de **Vic respectuosa amb la diversitat efectiva-sexual** i amb la realitat de lesbianes, gais, transsexuals i bisexuals i contrària a la discriminació de les persones per raó de la seva orientació i/o identitat sexual.Dur a terme, a través de la Regidoria de Cultura i Ciutadania i amb col·laboració amb l'Associació LGTB TALCOMSOM i altres entitats, **un pla local** contra l’homofòbia, la lesbofòbia i la transfòbia.Donar suport a la “**Proposició de Llei de drets de les persones** gais, lesbianes i transsexuals i per l’eradicació de l’homofòbia, les lesbofòbia i la Transfòbia” presentada al Parlament de Catalunya i aprovada pel Consell Nacional LGTB.Fer onejar **la bandera de l’arc de Sant Martí** a l’Ajuntament o en altres edificis municipals els dies 17 de maig, Dia Internacional contra l’Homofòbia i la Transfòbia i el 28 de juny, Dia Internacional de l’Orgull LGTB.Ubicar en un espai visible de la **pàgina web** de l'Àrea de Ciutadania i Cultura un enllaç al web elaborat per l’Observatori contra l’Homofòbia destinat a la denúncia d’agressions de caire homòfobic i trànsfobic.Promocionar aquest servei a través dels **mitjans de comunicació** municipals, els centres educatius i els equipaments municipals.Fer seguiment , a través de la Regidoria de Cultura i Ciutadania, de l'estadística de les **denúncies** que arribin mitjançant aquest servei prestat per l’Observatori contra l’Homofòbia i mantenir contactes periòdics de valoració del servei amb l’Observatori contra l’Homofòbia, l'Associació LGTB TALCOMSOM i altres entitats.Promocionar a les **escoles** que eduquin els valors de la diversitat efectiva-sexual, |

**LA LLENGUA CATALANA**

|  |  |  |
| --- | --- | --- |
| **INTRUDUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| La llengua catalana és el senyal d’**identitat** més important del nostre poble, que ens arrela al país i a la nostra història. La llengua no és només comunicació, sinó també identificació.El coneixement de la llengua és un benefici individual i alhora col·lectiu. De la mateixa manera que el benefici és local i alhora nacional.El domini de la llengua és un **indicador del grau d’integració visible** i immediat de la persona a la ciutat i molt ben valorat per la ciutadania i molt útil socialment, laboralment i econòmicament.Hi ha diversos factors que faciliten la **inclusió social**, ara bé, sense tenir un mínim de competència en llengua catalana, la inclusió social completa no és possible. Actualment, el sistema escolar català garanteix, en general, el coneixement i el domini de la llengua catalana.Llengua romànica parlada a Catalunya, a la major part del País Valencià, a les Illes Balears, a la Franja de Ponent, a la Catalunya del Nord, a Andorra, a la ciutat sarda de l’Alguer i a la comarca murciana del Carxe. (Diccionari de la Llengua Catalana)La llengua catalana és **l’element fonamental de comunicació i de cohesió social de la ciutadania.** | Els fortíssims canvis culturals que ens duu la modernitat avançada —processos de mundialització, innovació lingüística, mitjans tecnològics de comunicació i difusió de les idees, els mots i els llenguatges— són un motiu de preocupació per a la prosperitat i per a l’esdevenidor de moltíssimes llengües. Totes les llengües del món viuen avui dins un univers insòlit, on la innovació lingüística és tan forta com l’obsolescència de mots i expressions. Les llengües avui hegemòniques en pressionen i fins i tot en desplacen altres de menys fortes.Sota aquests corrents diversos i potents, moltes llengües del món desapareixen, d’altres són amenaçades o soscavades en llur integritat, riquesa i vigor. Aquesta situació ens ha de servir d’esperó per a respondre-hi amb resolució, convenciment i patriotisme.**(pròleg DIEC2. IEC)**La Declaració de les Nacions Unides sobre els Drets de les Minories reconeix un altre dels **drets lingüístics més bàsics i importants**, del qual se’n deriven molts d’altres: el dret d’ús de la llengua tant en públic com en privat.La Convenció contra la Discriminació en l’Educació parla del dret de l’infant a rebre **l’educació en la seva llengua pròpia**, de la possibilitat que es creïn escoles d’ensenyament privades on s’ensenyi una llengua minoritària, tot i seguint els estàndards educatius i els requisits mínims de l’Estat; és a dir, respectant la política educativa estatal o de l’òrgan competent per a fixar-la.Segons les Recomanacions d’Oslo de l’OSCE, els drets lingüístics són en relació al nom, a la professió de la religió, a la realització de la vida comunitària, econòmica, mediàtica, al funcionament de l’administració i dels serveis públics, institucions nacionals independents i el poder judicial i la vida quotidiana en situacions de privació de llibertat.Per a poder exercir els diversos **drets lingüístics** s’ha de partir de la base que, per tal que això sigui possible, el dret més fonamental és el del coneixement de la llengua. Per aquest motiu, és crucial la política educativa que s’adopti i les mesures perquè també els que arriben de nou puguin accedir a la llengua. En qualsevol cas, es tracta de drets lingüístics individuals que es reconeixen a determinats grups de persones en tant que conformen una minoria lingüística reconeguda per l’Estat i ratificada pels organismes internacionals.**“Els drets lingüístics com a drets humans. El cas del català”**Estudi encarregat per la Plataforma per la llengua i el CIEMENElaborat per l’Observatori de la Llengua Catalana | Declarar el **català llengua oficial única de la ciutat de Vic.**Assegurar **l’aprenentatge i l’ús de la llengua catalana**. Tota la ciutadania té dret a aprendre la llengua del nostre país, una eina de cohesió social que permet comunicar-nos i interrelacionar-nos. Aquest dret ha de tenir el suport de l’administració que ha d’impulsar els projectes necessaris i posar els recursos econòmics i materials indispensables per fer efectiu aquest dret i aquesta necessitat.Vetllar per la **continuïtat d’accions** i projectes que tinguin per eix central el foment de l’ús de la llengua catalana, com ara el voluntariat per la llengua i altres iniciatives d’immersió.Donar suport **i reforçar les entitats** de normalització lingüística.Compartir en l’àmbit públic **el català com a llengua comuna**, independentment que en l’àmbit privat es parlin altres llengües.Garantir el dret a tota persona catalano-parlant a fer ús del català en qualsevol àmbit, sense haver de canviar d’idioma.  |

**CREENCES RELIGIOSES**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| En pocs anys (25-30 anys), la ciutat de Vic, la “levítica”, la “ciutat dels sants”, ha experimentat un canvi importantíssim pel que fa a la pluralitat religiosa i de creences. Si podem afirmar que ja anteriorment hi havia hagut algunes esglésies evangèliques (de tradició cristiana), i un gruix de població agnòstica o atea, també és cert que la nostra ciutat ha viscut amb sorpresa i, de vegades, amb certa inquietud, l’arribada o la transformació de nous o vells habitants pertanyents a altres tradicions religioses que la cristiana, i que el nombre d’agnòstics o ateus ha crescut. Aquesta nova situació comporta una invitació urgent a **canvis de mentalitats, actituds i pràctiques**.“Les diferents tradicions religioses constitueixen per elles mateixes, un patrimoni espiritual i cultural extraordinari. La presència creixent de minories religioses i culturals al nostre país exigeix una educació que eradiqui la por envers el que és diferent i fomenti la tolerància, el respecte i la cohesió social. I això només és possible fer-ho partint del coneixement i la comprensió de l’altre.” (Declaració Cultura religiosa per als ciutadans de demà, Associació UNESCO per al Diàleg Interreligiós)Religió, d’acord amb l’ús que en feien els romans, indica tot un **conjunt de creences i pràctiques tradicionals**, el qual configura l’àmbit del culte dels déus o de l’absolut d’una determinada societat. Tots tenim el **dret a escollir la tradició, creença** o convicció que, en consciència, creiem més adequada. És la nostra decisió, la nostra llibertat.  | Cultivar les **identitats més obertes**, aprofundir i reforçar l’escolta i la comprensió, expandint la nostra capacitat d’interpretar i d’empatia. Conèixer l’altre i la seva cultura mitjançant una actitud d’apropament amb tolerància, hospitalitat, acollida, estimació, integració i promoció de la cultura de a pau. Superar l’actual situació en que ens trobem d’incitació a l’odi i d’intolerància per preteses raons d’identitat o de diversitat religiosa i conviccional. La tolerància és només el primer pas. Cal **aprofundir en la valoració dels altres amb creences i formes de vida diferents** a les nostres, amb la capacitat de treballar plegats afavorint la possibilitat de participació conjunta en la construcció d’aquesta nova societat. Aprofundir en la **didàctica del diàleg**. Desenvolupar una nova consciència global basada en la transculturalitat i la interculturalitat, essent crítics amb allò que oprimeix la persona en la seva llibertat d’escollir i en tots els aspectes de la seva vida.  | Que els diversos **grups de creences cerquin vies de contacte, coneixement mutu i intercanvi**, així com la col·laboració en tasques socials en front de l’exclusió, mitjançant un compromís explícit per part dels representants religiosos i la ciutadania.Promoure el coneixement i posar en pràctica el manifest “**El diàleg interreligiós** com a desactivació de les dinàmiques de l’odi”, elaborat per les entitats membres de la Xarxa Catalana d’entitats de diàleg interreligiós i AUDIR (Associació UNESCO per al Diàleg Interreligiós). Crear la “**Taula de representants de les diverses tradicions i creences religioses i a-religioses**”. Que aquesta taula pugui elaborar un Pla de treball anual que permeti posar en pràctica els punts de la present declaració, mitjançant la formació, la col·laboració social i cultural, etc.Exigir el rebuig i la denúncia pública de qualsevol grup religiós o polític o de qualsevol persona a títol individual que afavoreixi o promogui dinàmiques de rebuig i d’exclusió de persones d’altres creences.  |

**GÈNERE**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| Tot i que el principi **d’igualtat és un dels pilars bàsics** de les comunitats democràtiques, la realitat ens demostra que, encara ara, persisteixen algunes discriminacions i dificultats per part de les dones en tenir les mateixes condicions en relació al treball, la llibertat, l’autonomia, el salari, la participació política i social, l’educació, les situacions de violència masclista... I per això és necessari utilitzar eines, establir diferents estratègies i compromisos per assolir una veritable igualtat d’oportunitats, de drets i de responsabilitats entre homes i dones. Respectant al mateix temps les diferències de sexe, i les mateixes diferències dins el col·lectiu de les dones. La **igualtat d’oportunitats entre dones i homes**, així com la prohibició de qualsevol discriminació per raó de sexe, estan recollides en diferents nivells institucionals des de la normativa comunitària, la Constitució espanyola, Lleis específiques i en l’Estatut d’Autonomia de Catalunya. Tot i així, encara no es dona la plena igualtat entre home i dona.La **discriminació vers les dones** es dóna en tota diferència, exclusió o restricció que tingui com a resultat anul·lar o menysprear les dones en qualsevol àmbit. Parlem doncs d’igualtat efectiva entre homes i dones, no de privilegis ni concessions i per això hem d’incloure les dimensions següents: **1. Igualtat formal**, entesa com a ‘afirmació de la igualtat de drets entre dones i homes en la normativa’. **2. Igualtat de tracte**, entesa com a ‘absència de tota discriminació directa i indirecta per raó de sexe’. **3. Igualtat d’oportunitats**, entesa com a ‘compensació de les desigualtats existents en les condicions i posicions de dones i homes’. **4. Equitat de gènere**, entesa com a ‘valoració i presa en consideració de la diversitat i les diferències entre dones i homes’ | El gènere **és transversal** a tots els àmbits i se suma a qualsevol dels altres eixos d’aquesta declaració. S’ha de garantir que la perspectiva de gènere ha d’incorporar-se de manera transversal a **totes les polítiques** que es desenvolupen . La cultura i el gènere són indicadors socials que afecten a tots els altres àmbits d’actuació.Canvi de **paradigma** ens porta a la construcció d’una societat en la qual homes i dones puguin desenvolupar els seus projectes de vida i les seves expectatives, és a dir, una societat més igualitària, justa i equitativa per a dones i homes, i en la qual les dones puguin viure lliures de violència masclista.Volem un **canvi de mentalitat** i que s’estableixin mesures administratives, polítiques, jurídiques i socials que garanteixin realment la igualtat entre homes i dones a la nostra ciutat.  | Incorporació en les **agendes polítiques** la igualtat de gènere com a eix fonamental i prioritari de les actuacions que es portin a terme.Desenvolupament participatiu, transversal i efectiu el **Pla de polítiques de dones**.Desenvolupament d’accions reiteratives i planificades relacionades amb el **respecte a la imatge** en la publicitat, en el llenguatge de gènere i en altres situacions on s’utilitza la persona com a mercaderia.Consolidació una **xarxa transversal municipal** on es vetlli, es denunciï, es coordini i s’impulsi tot allò que fa referència a la igualtat de gènere en tots els projectes que s’elaborin en l’àmbit municipal.Consolidació del **Consell de les Dones** com a espai de participació i diàleg per a la planificació, seguiment i avaluació de totes les accions que es porten a terme relacionades amb gènere. |

**ESPAI I XARXES DE RELACIÓ SOCIAL**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
|  A Vic funcionen des de fa temps xarxes de relació social que aglutinen persones per interessos culturals, científics, afeccions, creences, veïnatge... i que són nuclis de convivència i relació.Bona part de les **associacions i entitats** existents, s’han consolidat i n’han sorgit d’altres responent a les noves realitats.Les escoles actualment són **cèl·lules vives, nuclis naturals de relació amb un compromís social**, obertes a la diversitat i que treballen per una escola inclusiva i solidària.A través d’algunes àrees de l’Ajuntament de Vic i de les institucions i entitats de solidaritat i voluntariat, s’han **creat noves xarxes de relació social** que vetllen per la dignitat humana i intenten donar suport i assistència a les necessitats prioritàries de les persones.Cada vegada més, **les xarxes socials** (facebook, twitter, whatsApp, internet ) són utilitzades per persones d’edats i condicions ben diverses, per informar-se i comunicar-se.Les xarxes de relació social existeixen sempre que vivim en comunitat.Una xarxa de relació social és una estructura composta per **persones i organitzacions** que estan connectades per lligams d’amistat, família, creences, companys de treball, veïnatge, motivacions... | Conèixer les necessitats dels **col·lectius i sectors més febles i vulnerables,** i disposar dels mitjans humans i materials per donar-hi resposta.Que les diferents xarxes de relació social existents estiguin **obertes a persones de diverses cultures**, afavorint així la inclusió social.Promoure des de la t**ransversalitat**, orientacions i activitats de formació en valors ètics i cívics.Que es promogui la consciència col·lectiva de **FER CIUTAT entre tothom.** | Promoure i fomentar les **iniciatives d’entitats, associacions, institucions i agents socials** que estan a favor de la cohesió social i el benestar, fomentant l’intercanvi d’informació, de coneixements, de recursos i de relacions personals.Creació d’una **xarxa** on la principal funció siguin detectar les persones que no disposen o han perdut les xarxes de relació social i acostar entitats i voluntariat a aquestes persones.Creació **d’espais de trobada** relacionats amb diferents temàtiques d’interès per trobar, mantenir i consolidar xarxes de relació social.Establiment d’un **protocol d’actuació** i detecció de persones sense xarxa de relacions socials. |

**POBRESA**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÒPTIMA I VOLGUDA** | **CONCRECIÓ I PRIORITZACIÓ DE PROPOSTES** |
|  La crisi actual ha agreujat la situació de nombroses famílies i persones que han perdut el seu lloc de treball. Aquest augment de l’atur, precarietat dels llocs de treball i manca de recursos econòmics, han generat un conjunt de situacions socials noves i han originat  nous perfils de pobresa extrema.El cost de la vida ha augmentat considerablement. Els sous i les pensions, han sofert congelacions o bé han anat a la baixa.Aquest desgast de nivell, qualitat de vida i situació crítica, ha fet més necessari l’increment de la intervenció d’entitats i institucions compromeses amb la pobresa des de fa molts anys.Paral·lelament l’administració també ha reduït considerablement les aportacions, ajudes i subvencions a persones amb risc d’exclusió i a entitats i associacions que realitzen tasques socials. **És pobre** qui no disposa de recursos econòmics per adquirir el què és imprescindible per a viure amb dignitat: alimentació, sanitat, educació, formació, habitatge...  |  **Volem** que tots els ciutadans tinguin cobertes, amb un mínim de qualitat, les necessitats alimentàries, sanitàries, educacionals, formatives, ocupacionals i d’habitatge que els permeti viure dignament com a persones.**Una ciutat** que fomenti l’economia del bé comú, que possibiliti i afavoreixi el cooperativisme i l’economia social, promovent la creació de nous llocs de treball i desenvolupant activitats de formació a les persones sense feina.**Una ciutat** que garanteixi l’accés a l’habitatge per a aquelles persones en situació de risc o exclusió social.**Una ciutat** que tingui coneixement de les necessitats reals i que totes les persones, juntament amb els governs locals, administracions, institucions i entitats de la ciutat, s’impliquin d’una manera solidària per tal de donar respostes als problemes més urgents relacionats amb la pobresa.**Aquestes actituds** solidàries no exclouen la denúncia davant la injustícia . Caldrà fomentar l’autonomia i el compromís dels afectats ajudant-los a buscar sortides a les seves necessitats bàsiques. |  **Promoure** **l’acció solidària de tota la ciutadania**. Contribuir com a ciutadans responsables a donar resposta a les necessitats del nostre entorn més proper: família, veïnatge, barri, escola, llocs de treball , grups de relació...  És necessària  la implicació de cada persona per canviar la nostra realitat.Participar com a **voluntaris** en serveis, entitats i institucions compromeses amb els col·lectius més vulnerables. **Impulsar un treball en** **xarxa** , formada per entitats, organitzacions i institucions de la ciutat que des de la transversalitat i amb visió integral dirigeixi tots els esforços a pal·liar la pobresa, buscant eines i recursos que facilitin la inclusió social.**Demanar una acció de govern** decidida a lluitar contra les desigualtats. **Prioritzar** els recursos públics per poder cobrir les necessitats vitals de les persones.**Impulsar , recolzar i facilitar** mitjans econòmics per part de l’Administració local, perquè es pugui continuar l’ estudi-recerca per fer el seguiment periòdic dels sectors més vulnerables ajudant a detectar i prevenir situacions crítiques d’alt risc. .  |

**GENT GRAN**

|  |  |  |
| --- | --- | --- |
| **INTRODUCCIÓ I DEFINICIÓ** | **SITUACIÓ ÓPTIMA I VOLGUDA** | **CONCRECIÓ I PRIORITZACIÓ DE PROPOSTES** |
| L’increment de l’esperança de vida i la evolució de la família des d’una estructura composta per avis, fills i nets a una estructura de pares, fills ha portat a una nova situació en la qual moltes **persones grans viuen soles i amb risc d’aïllament i vulnerabilitat**.L’envelliment és una **etapa més de la vida**, de creixement, de maduració, i d’aportació als altres.Envelliment actiu és el procés d’optimitzar oportunitats per al benestar físic, psíquic i mental a tot el decurs de la vida, per tal d’estendre l’expectativa de vida, la productivitat i la qualitat de vida en l’edat avançada.Tot i això, hi ha persones que per qüestió d’edat són més propenses a tenir una sèrie de limitacions o deficiències físiques (de mobilitat, de visió, d’oïda, i altres tipus de problemàtiques), mentals, econòmiques, de manca de relació social, etc. que poden **dificultar la normal desenvolupament** de les seves activitats, fent més difícil la seva vida.  | Que aquest col·lectiu tingui les **necessitats bàsiques** cobertes, alimentació, salut, habitatge i recursos per tal que puguin gaudir d’una qualitat de vida digna.Que ningú sigui **discriminat** per raó de la seva edat.Que puguin **envellir d’una manera activa**, es a dir mantenint la pròpia identitat i autoestima; autonomia per prendre decisions sobre la pròpia vida; reajustant el projecte de vida a les noves circumstàncies, en el cas que sigui necessari, mantenint relacions satisfactòries i participant en l’entorn comunitari en accions de voluntariat tan com a voluntaris com a receptors del servei de voluntariat adequats. Que puguin **decidir** **viure i envellir a casa**, amb la adaptació que sigui necessària respecte a les seves condicions físiques i rebent atenció domiciliaria, si fa falta.Que siguin **respectats els seus drets** promoguts per Nacions Unides: dignitat, autonomia, independència, realització personal i participació. Que es respectin els drets bàsics de les persones grans en situació de vulnerabilitat o dependència que necessiten cures de llarga durada, segons la Carta de Nacions Unides.  | Què és faciliti la informació i l’accés a qualsevol tipus de **recurs necessari i útil** que pugui servir per resoldre les dificultats de la persona. (Banc d’Aliments, Teleassistència, transport, centres de dia, menjadors socials, assessorament en cas de assetjament immobiliari...) Que s’ampliï la cobertura i el temps d’atenció dels serveis **d’ajuda domiciliària** per a les persones que volen continuar vivint a casa. Promoure un **pla d’acció comunitària** que integri els centres cívics i els casals de gent gran, amb un objectiu a llarg termini, que aquests centres siguin espais cívics que no segreguin per raó d’edat, i que el pla promogui oportunitats perquè les persones que ho desitgin puguin participar en activitats ciutadanes, segons els seus interessos, desitjos i coneixements. Que el **Consell de la Gent Gran** sigui un espai d’autèntica participació ciutadanaEstablir un programa semblant al **“Radars”** que s’està realitzant a Barcelona, sota la direcció de Benestar Social per detectar a les persones soles en situació de soledat i vulnerabilitat, amb la col·laboració de persones voluntàries, per tal de donar-los suport, del tipus que ells necessitin o desitgin.. Que es desenvolupi un pla a curt, mig i llarg termini per millorar l’accessibilitat i **l’eliminació de barreres arquitectòniques, de transport i de comunicació** (sords i cecs). Que es faciliti **l’accés a habitatges** amb serveis tutelats o compartits i places de residència en els casos que ho necessitin , tenint en compte les necessitats individuals i no els ingressos econòmics.Habilitar un fons per poder fer front a les situacions més precàries.  |